Raymond Queneau

Scritor, poeta e dramaturgh an lenga fransèisa.

Raymond Queneau a l'era nassù al Havre ai 21 ëd fërvé dël 1903 e a l'é mòrt a Paris ai 25 d'otóber dël 1976.
Al Havre a l'ha ancaminà ij sò studi.
Dël 1924 a l'é intrà a la facoltà ëd litre ëd Paris.
As anteressava ëd surealism, dë stòria dle religion e dë psicanàlisi.
A l'é laureasse an filosofìa e litre.
Dal 1925 al 1927 a l'ha fàit ël bajèt.

A colaborava a La révolution surréaliste, ma dël 1929 a l'é slontanasse, për ëd rason përsonaj, dal moviment d'André Breton.
Dël 1934 as anscriv a la Scòla pràtica djë studi àut e l'ann apress a frequenta ij cors d'Alexandre Kojève su Hegel.

Apress d'avèj travajà an banca e tanme vendior, professor ëd fransèis, giornalista e tradutor, dël 1938 a intra a j'edission Gallimard 'me letor d'anglèis e as consacra a la scritura.
Dal 1951 a l'é stàit mèmber ëd l'Academia Goncourt e, dal 1954, a l'ha travajà a la diression ëd j'Enciclopedìe dla Pléiade.

Ai 24 ëd novèmber 1960 a l'ha partissipà a la nàssita dël moviment literari Oulipo.
A fasìa part dël colege ëd patafìsica.

Euvre prinsipaj
Le chiendent (romanz, 1933)
Les derniers jours (1936)
Odile (1937)
Chêne et chien (1937)
Les enfant du limon (1938)
Un rude hiver (1939)
Les temps mêlés (1941)
Pierrot mon ami (1942)
Loin de Rueil (1944)
Exercices de style (1947)
Saint Glinglin (1948)
Petite cosmogonie portative (1950)
Le dimanche de la vie (1952)
Zazie dans le métro (1959)
Queneau a l'avìa ancaminalo dël 1945, an scrivend chèiche pàgine inissiaj e ël tìtol.
A l'ha peui arpijalo dël 1949, ma a l'é a parte dai 17 d'ost 1953 ch'a l'é butasse a travajeje për da bon.
Louis Malle a n'ha fane na version për ël cine.
Sonets (1960)
Cent mille milliards de poèmes (1961)
Les œuvres complètes de Sally Mara (1962). A son formà da 'n romanz, On est toujours trop bon avec les femmes, un Journal intime e na sòrt d'arcòlta d'aforisma, Sally plus intime
Les fleurs bleues (1965)
Bâtons, chiffres et lettres (1965)
Contes et propos (1981)

Queneau, Raymond
Queneau, Raymond
Queneau, Raymond